Document ID: 32012R0529
Publication Date: 2012-06-13

Title and Content:
UREDBA (EU) št. 529/2012 EVROPSKEGA PARLAMENTA IN SVETA
z dne 13. junija 2012
o razveljavitvi Uredbe Sveta (ES) št. 1342/2007 o upravljanju nekaterih omejitev za uvoz nekaterih jeklenih izdelkov iz Ruske federacije
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o delovanju Evropske unije in zlasti člena 207 Pogodbe,
ob upoštevanju predloga Evropske komisije,
po posredovanju osnutka zakonodajnega akta nacionalnim parlamentom,
v skladu z rednim zakonodajnim postopkom (1),
ob upoštevanju naslednjega:
(1)
Sporazum o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi (2) (v nadaljnjem besedilu: SPS) je začel veljati 1. decembra 1997.
(2)
Člen 21(1) SPS določa, da trgovino z nekaterimi jeklenimi izdelki urejajo naslov III SPS, razen člena 15 navedenega sporazuma, in določbe sporazuma o količinski ureditvi.
(3)
Evropska skupnost in vlada Ruske federacije sta 26. oktobra 2007 sklenili tak sporazum o trgovini z nekaterimi jeklenimi izdelki (3) (v nadaljnjem besedilu: Sporazum).
(4)
Svet je 22. oktobra 2007 za izvajanje Sporazuma sprejel Uredbo (ES) št. 1342/2007 (4).
(5)
Sporazum določa, da v primeru, da Ruska federacija pristopi k Svetovni trgovinski organizaciji pred prenehanjem veljavnosti Sporazuma, Sporazum preneha veljati, količinske omejitve pa se posledično odpravijo z datumom pristopa.
(6)
Na dan, ko bo Ruska federacija pristopila k Svetovni trgovinski organizaciji, uredba za izvajanje Sporazuma ne bo več potrebna. Uredbo (ES) št. 1342/2007 bi bilo zato treba razveljaviti z učinkom od tega dne -
SPREJELA NASLEDNJO UREDBO:
Člen 1
Uredba (ES) št. 1342/2007 se razveljavi.
Člen 2
Ta uredba začne veljati dan po objavi v Uradnem listu Evropske unije.
Učinkovati začne na dan pristopa Ruske federacije k Svetovni trgovinski organizaciji. V zvezi s tem Komisija objavi obvestilo v Uradnem listu Evropske unije, v katerem navede ta datum.
Ta uredba je v celoti zavezujoča in se neposredno uporablja v vseh državah članicah.
V Strasbourgu, 13. junija 2012

Classification:
Level 1 Topics: 100160
100162
100147
100161
100144
Level 2 Topics: 100277
100283
100194
100270
100282
100193
100176
100288
Level 3 Topics: 5775
3584
122
614
4040
914
2188
c_964c9649
6205
1417
All Topics: 3191
3579
3824
5404
5765
5876